ဂျောင်အီးလ်ဝူ

ဂျောင်အီဝူး (; ၉ စက်တင်ဘာ ၁၉၈၇ မွေး) သည် တောင်ကိုရီးယားသရုပ်ဆောင်တဦး ဖြစ်ကာ၊ တန့်မရတဲ့အမြင့်ကန်ချက် (၂၀၀၆)၊ ရုပ်သံဇာတ်လမ်းတွဲများဖြစ်သော အီဂျိမဲ ပြန်လာခြင်း (၂၀၀၉)၊ ၄၉ရက် (၂၀၁၁)၊ ညစောင့်ရဲ့နေ့စဉ်မှတ်တမ်း (၂၀၁၄)နှင့် စင်ဒရဲလားနှင့်သူရဲကောင်းလေးဦး (၂၀၁၆)တို့၌ ထင်ရှားသည်။

ငယ်ဘဝ 
ယခင်ရုပ်သံတွေ့ဆုံမေးမြန်းခန်းတင်ဆက်သူ၏ သားဖြစ်သော ဂျောင်အီဝူးသည် မူလက ဆိုးလ်အနုပညာကောလိပ်၌ အသံလွှင့်ခြင်းကို သင်ယူနေသော်လည်း နောက်ပိုင်း ထွက်လိုက်ပြီး၊ ဟန်ယန်တက္ကသိုလ်၌ ပြဇာတ်နှင့်ရုပ်ရှင်ဌာနသို့ ပြောင်းခဲ့သည်။

၂၀၀၆ ဩဂုတ်၌ ငယ်သူငယ်ချင်းဖြစ်သော လီမင်ဟိုနှင့် အတူ ကားစီးရာမှ ပြင်းထန်သောမတော်တဆ၌ နှစ်ယောက်လုံး ဒဏ်ရာရှိခဲ့ကြသည်။

အနုပညာခရီး 
၂၀၀၆ ၌ သည်းထိတ်ရင်ဖို အသံမဲ့ကမ္ဘာ၌ ဇာတ်ရံအဖြစ် ပွဲဦးထွက်လာခဲ့ပြီး ပုန်ကန်လိုသော လူငယ်ဇာတ်လမ်းဖြစ်သော တန့်မရတဲ့အမြင့်ကန်ချက်၌ စတင်ကျော်ကြားလာသည်။  ၂၀၀၇ တွင် ငါ့ချစ်သူ၌ ပါသည်။

၂၀၀၉ ၌ သမိုင်းဇာတ်လမ်းဖြစ်သော အီဂျိမဲ ပြန်လာခြင်း၌ ခေါင်းဆောင်အဖြစ် ပါဝင်ရသည်။ ၎င်းဇာတ်လမ်းကို လူငယ်ထု ကြိုက်ကြသောကြောင့် ဒုတိယအကြိမ် ကိုရီးယားဂျူနီယာကြယ်ပွင့်ဆုပေးပွဲ၌ ဒေဆန်ဆုကို ရရှိသည်။ အချစ်ဟာသ မိုင်ဖဲယားလေဒီ၌ ဇာတ်ရံ ပါဝင်သည်။ ထို့နောက် သူ့ကိုယ်သူ စိန်ခေါ်သည့်အနေနှင့် ဂျပန်ပြဇာတ်ရေးဆရာ မယုမိ နခတနိ ရေးသော ရောင်းမလောက်သည့် လှပတဲ့ဆန်းဒေးပြဇာတ်၌ အိတ်ချ်အိုင်ဗွီပိုးရှိသော ဂေးအဖြစ် ၂၀၁၀ ပွဲဦးထွက် စင်တင်ကပြလေသည်။

ဂျန်ကို အထူးကျော်ကြားစေသည့် ဇာတ်ကောင်မှာ ၂၀၁၁ မျက်ရည်ချူသည့် ၄၉ရက် ဇာတ်လမ်းတွဲမှ ခေတ်ဆန်ကာ ဉာဏ်များသော သေမင်းဖြစ်သည်။ ၂၀၁၁ အခပေးအချစ်ဟာသ ပန်းလူလေးရဲ့ခေါက်ဆွဲဆိုင်(Flower Boy Ramyun Shop)၌ ခေါင်းဆောင်ပါဝင်သည်။ ၂၀၁၂ ပေါက်သမိုင်းဇာတ်လမ်းတွဲဖြစ်သော နေကိုဖက်တဲ့လ၌ ဇာတ်ပို့အဖြစ် ပါဝင်သည်။

၂၀၁၃ မှ ၂၀၁၄ ထိ ရွှေသက်တံ့၌ ရှေ့နေအဖြစ် သရုပ်ဆောင်သည်။ 

ဂျန် ကိုရီးယားလှိုင်းကြယ်ပွင့် ဖြစ်လာသည့်အခါ၊ ကမ္ဘာတဝန်းရှိ ပရိသတ်များကို တွစ်တာ၊ စိုင်ဝေါ၊ အင်စတာဂရမ်နှင့် ဝေးပေါ်စသည့် ဆိုရှယ်နက်ဝပ်များမှ ဆက်သွယ်သည်။ ၂၀၁၂ ပေကျင်းဟွာတင်းဆုပေးပွဲ၌ ဆုပေးပွဲစတင်ကျင်းပသည့် ၂၀၀၅ မှစ၍ ပထမဦးဆုံးသော တရုတ်အနုပညာရှင်မဟုတ်ဘဲလျက်၊ အာရှအမျိုးသားသရုပ်ဆောင်ဆုကို ရရှိသည်။ ၂၀၁၅ ၌ ကိုရီးယားနှင့်တရုတ် တွဲထုတ်သော High-End Crush ၌ ဂျင်ဆယ်ယွန်းနှင့် အပြိုင် ပါဝင်ရာ၊ တလအတွင်း ကြည့်ရှုသူ သန်း ၂၀၀ ဖြင့် စံချိန်တင်ပြီး၊ ဂျန်သည် ပို၍ လူကြိုက်များလာသည်။ ထို့နောက် တရုတ်အချစ်ဟာသ ဖြစ်သော ယောက်ျားလျာများပုန်ကန်ခြင်း၌ သရုပ်ဆောင်သည်။ သူသည် ဟူနန်ရုပ်သံဇာတ်လမ်းတွဲဖြစ်သော မိန်းမလှ၌ ပါဝင်ရန် အတည်ပြုခဲ့သည်။

၂၀၁၅ ဇန်နဝါရီ၌ အိတ်ချ်ဘီခေါ်သော အေဂျင်စီအသစ်နှင့် စာချုပ်ချုပ်ပြီး၊ ဇွန်လ၌ ဂွန်ရတ်ဂိမ်မာယာ၌ ပါဝင်ပြီး၊ ထိုင်းဇာတ်လမ်းတွဲ၌ ပထမဆုံးပါဝင်သော ကိုရီးယားသရုပ်ဆောင် ဖြစ်လာသည်။  ဩဂုတ်၌ တီဗီအင်၏ စင်ဒရဲလားနှင့်သူရဲကောင်းလေးဦးဖြင့် ကိုရီးယားရုပ်သံဇာတ်လမ်းတွဲလောကသို့ ပြန်လည်ဝင်ရောက်သည်။

ကိုယ်ရေး 
၂၀၁၆ နိုဝင်ဘာ၌ ဦးနှောက်နှင့်ဆိုင်သော နှလုံးအဆို့ရှင်အားနည်းခြင်းကို စစ်ဆေးတွေ့ရှိရပြီး စစ်မှုထမ်းခြင်းမှ ကင်းလွတ်ခွင့်ရနိုင်သော်လည်း ဒီဇင်ဘာ၌ စာရင်းပေးသွင်းခဲ့သည်။

ရိုက်ကူးရေး

ရုပ်သံဇာတ်လမ်းတွဲများ

ရုပ်ရှင်

တေးဗီဒီယို

စုံစိရှိုး

ကဇာတ်ရုံ

တေးသံသွင်း

ဆိုရှယ် ကန်ထရီဗျူးရှင်း

ဆုများ

ကိုးကား 

၁၉၈၇ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသား ရုပ်ရှင်သရုပ်ဆောင်များ